2015.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas “Uzņēmējdarbība un inovācijas” papildinājuma 2.1.2.4.aktivitātes “Augstas pievienotās vērtības investīcijas” projektu iesniegumu atlases otro un turpmākajām kārtām”**

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2011.gada 19.oktobra noteikumos Nr.817 „ Noteikumi par darbības programmas “Uzņēmējdarbība un inovācijas” papildinājuma 2.1.2.4.aktivitātes “Augstas pievienotās vērtības investīcijas” projektu iesniegumu atlases otro un turpmākajām kārtām” (Latvijas Vēstnesis, 2012, 101.nr., 2013, 57., 149., 214.nr., 2014, 46., 125., 215.nr., 2015, 212.nr.) šādus grozījumus:

1. Izteikt 68.punktu šādā redakcijā:

“68. Projektu iesniegumu atlases otrās kārtas ietvaros projekta maksimālais īstenošanas laiks ir trīs gadi no dienas, kad sadarbības iestādē saņemts iesniegums par projekta īstenošanu, ja projekta iesnieguma iesniedzējs uzsāk atbalstāmās darbības pēc projekta iesnieguma iesniegšanas. Ja projekta iesniedzējs plāno uzsākt atbalstāmās darbības pēc tam, kad noslēgts līgums par projekta īstenošanu, projekta maksimālais īstenošanas laiks ir trīs gadi no minētā līguma noslēgšanas dienas. Projektu iesniegumu atlases trešās kārtas ietvaros projekta īstenošanas laiks ir līdz 2015. gada 15. septembrim. Projektu iesniegumu atlases ceturtās kārtas un turpmāko kārtu ietvaros projekta īstenošanas laiks ir līdz 2015. gada 15. novembrim. Sadarbības iestāde var pagarināt šajā punktā minētos termiņus, bet ne ilgāk kā līdz 2015. gada 31. decembrim, ja finansējuma saņēmējs iesniedz sadarbības iestādē pamatotu lūgumu pagarināt projekta īstenošanas laiku.”

1. Izteikt 83. un 83.1 punktu šādā redakcijā:

“83. Finansējuma saņēmējs projektu iesniegumu atlases otrās un trešās kārtas ietvaros projekta noslēguma pārskatu iesniedz sadarbības iestādē 15 darbdienu laikā pēc projekta īstenošanas pabeigšanas, bet ne vēlāk kā līdz 2015. gada 15. septembrim. Sadarbības iestāde var pagarināt minēto termiņu, bet ne ilgāk kā līdz 2016. gada 15. janvārim, ja finansējuma saņēmējs iesniedz sadarbības iestādē pamatotu lūgumu pagarināt projekta noslēguma pārskata iesniegšanas termiņu.

83.1 Finansējuma saņēmējs projektu iesniegumu atlases ceturtās kārtas un turpmāko kārtu ietvaros projekta noslēguma pārskatu iesniedz sadarbības iestādē 15 darbdienu laikā pēc projekta īstenošanas pabeigšanas, bet ne vēlāk kā līdz 2015. gada 15. novembrim. Sadarbības iestāde var pagarināt minēto termiņu, bet ne ilgāk kā līdz 2016. gada 15. janvārim, ja finansējuma saņēmējs iesniedz sadarbības iestādē pamatotu lūgumu pagarināt projekta noslēguma pārskata iesniegšanas termiņu.”

Ministru prezidente L.Straujuma

Ekonomikas ministres pienākumu izpildītājs,

zemkopības ministrs J. Dūklavs

Iesniedzējs:

Ekonomikas ministres pienākumu izpildītājs,

zemkopības ministrs J. Dūklavs

Vīza:

Valsts sekretāra pienākumu izpildītājs,

valsts sekretāra vietnieks R.Aleksejenko

09.11.2015 19:26

390

G.Silovs, 67013209

Gatis.Silovs@em.gov.lv